Faḍma, nenna-d yagi akken tettḥir ɣer temlilit yid-s. Ur ẓriɣ ara ma d taɛeggunt yemma-s, neɣ ma tedderɣel, wamma, mi as-d-tefka aɛwin a t-idtawi, tili a tt-teɛqel ɣer wudem-is : yezzi-as am... nnuṛ, n wayen iss i yeččuṛ wul-is. Ahat imi t-jeṛṛbeɣ nek, lḥaṣun rriɣ-d s lexbar, tameṭṭut, -ladɣa tameṭṭut- seg wakken leqqaqet, mi ara teɛceq, xas tecmet, udem-is yettbeddil, yettban yezyen, yettali-t-id... nnuṛ-nni n wul-is. ...I tura, amek ara d-kemmleɣ tamacahut-agi,... ma ttneggizeɣ deg wawal ɣer wayeḍ